
24 februari 1390 - Sint Jan Baptist 1391

=============================================================

014.1.4.1

Titelpagina ARA BRUSSEL REKENKAMERS ROLREKENINGEN 2790

=============================================================

014.1.4.2

Dits die rekeninghe HEREN HEYNRICS VAN DER LECKE SCOUTHEIT VAN DEN BOSSCHE ende sijnre ghesellen aldaer beghinnende op den xxiiii-ten dach in februario int jaer van xc durende tot Sint Jans dach toe Baptiste int jaer van xci drie francken voer iiii gulden den dobbelen voer lxix groten ende de ii oude schilde voer iii gulden gherekent

stempel archives du royaume de belgique

inden iersten tontfaen JANS VAN GHEEMERT ONDERSCOUTHEIT binnen der stat van den Bossche in den tyde vors.
in den iersten WOLFKEN (?) van ghevecht jeghen GHERAERT LOYEN gheyffent iii gulden
item WOUTKEN VAN HINTHEM van enen willekore v gulden
item GHERIT EELKINS van wantalen gheyffent vor den vonnis ii gulden
item HEYNKEN DE KEYSER dat hi siin weteringhe niet gheveecht hadde daer af becoert metten heemrade ii gulden
item KERSTIAEN DE BECKERE van wantalen gheyffent vor den vonnis iiii gulden
item INGBRECHT van mestreckene op HUBEN DEN WOLF gheyffent vor den vonnis i gulden i dordeel
item GHEERT VAN ABRUGGHEN van enen bandune i gulden i dordeel
item ARNT VAN DER BRAKEN van wantalen vor den vonnis gheyffent iii gulden
item ALBERT GRIETEN BOUDENS swagher om dat hi jeghen die tolneer gebroect hadde daer (af) gheyffent metten rincmeester/rintmeester ende met Jan daer af vj gulden [of 5 1/3 ?]
item GHEENKEN VAN HEES van enen bandune gheyffent ii gulden
item van JAN VAN PENNE ter lombarden xx aude schilde maken xxx gulden
item GHERIT VAN ABRUGGHEN die jeghen tfonnis sede om dat hi arme was ende niet gheghilden en conde gheyffent iii gulden

Summa lxvj [of 1/3?] gulden xxii placken

=============================================================





014.1.4.3

Ontfaen MODELS VAN DER DONCH [i.p.v. DONCK] scoutheit VAN DER MASEN binnen den tyde vors.

IN OS
item van JAN VAN KUIJC METTEN GOEBELS swagher om dat hi siin lantweer niet ghemaect en hadde dat hi op enen banduin gheloeft hadde daer af i holl. gulden
item van JAN HEYMIEN VILTS SOEN des ghelijcs van der lantweren vors. xii lichte placken
item van LIJSBETTEN LOEFS om dat si ARNT GROETSARNTS SOEN gheloeft hadde te betalen op enen ghemiemden/ghemeinden  (?) dach op enen banduen tot behoef tsheren des si niet en betaelde ghelijc si gheloeft hadde daer af i gulden
item HEYN BAUDEKENS SOEN VAN KESSEL om dat hi een suech ghecocht hadde jeghen GHERAERT DEN VERWER sinen brueder die MOLYARTS uyt lande van Herpen was daer af ii gulden
item JAN HERMANS SOEN om dat hi DIEDERIC HERMANS SOEN sinen brueder dede ghedaeghen daer hi mede int recht stont daer af xxx lichte placken
item van JAN VAN KUIJC om dat hi sijn gheweer niet by hem en hadde ghelijc als dat gheboden was van tsheren weeghen xviii placken
item die GHESWOREN VAN OS vans ghemeyns dorps weghen van Os om dat si die Groet Weteringhe niet gheveecht en hadden alsoe goet dat se tseemraets loefde daer af gheyffent om viii gulden ende xxii placken

IN HEES
item van GODEKEN BALIAERT VAN LYT om dat hi int rechte int ghedinghe onscoude yecsh/yetsh (?) van hore twee doet besloten tijt was ende en gheen ede doen en mochte daer ic hem af calengierde int rechte daer af gheyffent om ii holl. gulden

IN BERCHEM
item van LIJSBETTEN BERTEN dochter om dat si int rechte aengesproken waert van erftalen daer af gheyffent van den vonnis om i gulden
item van WILHAM ARNTS SOEN VAN HAREN om dat hi PETER LOUWERS SOEN dede hauden in sijne herberghe voer een ghelaech dat ander lude verteert hadden daer af gheyffent om i gulden
item van BOLLEKIN JAN BONARTS SOEN om dat hi sijn messe ghetrect hadde dat verboden was daer af gheyffent om xxiiii placken
item van GHYBEN DEN SMIT om dat hi met sinen ghelaghe ontgaen was WILHAM ARNTS SOEN VAN HAREN daer af xx placken

==============================================================









014.1.4.4

NYSTELRE
item van HEYNEN HERMANS SOEN om dat hi een onschout niet en dede alst tfonnisse ghewijst hadde daer ic hem voer aen sprac int rechte daer af gheyffent vor den vonnisse om ii gheldersche gulden

IN BERLEKIM
item van GHEEN RUTTEN SOEN van eenre benigghher wonden gheyffent vor den vonnis om ii gelresche gulden
item van HEYNKEN CLOECKINCH GHIBEN CLOEKINCS SOEN van enen bandune i gulden
item COPKEN KEELBREKER om dat hi gheloeft hadde sijnre maghet ghelt te betalen op enen banduen des hi niet en dede als hi gheloeft had daer af i gulden
item JAN KEELBREKER om dat hi gheloeft hadde op enen banduen tsheren behoef een segghen te seggen des hi niet en dede ghelijc als hi gheloeft had daer af gheyffent om i gulden
item van HEYNEN ABEN SOEN  JAN ende ABEKEN sijn brueder om dat sij niet en deden int rechte als tfonnisse ghewijst hadde daer af te samen gheyffent om iii gulden
item van HEYNEN WEYGHERGANCH om dat hi gheloeft had een segghen te segghen tot enen banduen des hi niet en dede ghelijc als hi gheloeft hadde daer af xvi placken

ROESMALEN
item van BERNTKEN OTTEN SOEN om dat hi ghedaecht was van lanthueren daer ic hem int recht af aen sprac voer iii marke daer af gheyffent vor den vonnis om i holl. gulden
item van ARNTS VAN ORTHEN om dat hi niet en dede int recht als tfonnis ghewijst hadde daer ic hem int recht op aen sprac daer af vor den vonnis gheyffent om i holl. gulden

============================================================

IN LITOYEN
item van PETER VAN BRUGGHEN om dat hi gheslaghen hadde enen manne een bennighe wonde gheyffent voer den vonnis om i gulden
item HEYNRIC STETS/SCETS/STECS brueder om dat hi de ghesworen schutters slaen woude i gulden
item die GHESWOREN VAN LITOYEN vans ghemeins dorps weghen dat si die weteringhe niet gheveecht en hadden daer af gheyffent ij gulden

KESSEL
item van HEYNKEN VLEEMINC JACOB sijn broeder om dat si niet en quamen tughen daer se ghevaert van Endoven vore hadde doen besetten iii gulden
item van MAES WOUTERS SONE om dat hi REYNERE CUBKENS (?) SOENS erve gebruict hadde sonder orlof van hem ij gulden
item GHERAERT COLVE/COLNE om dat hi jeghen tfonnis ghesproken hadde ii gulden
item BYETTAWERS (?) SONE om dat hi jeghen tfonnis ghesproken hadde iii gulden




MAREN
item van TEEUS BERNTS om dat hi niet en dede dat tfonnis wijsde i gulden
item JAN GOEDEN SONE om dat sijn sone eens wijfs beesten van der straten jaghede i gulden

ALEM
item LEMMEKEN UTEN WERDE om dat hi sijnder suster gheslaghen hadde i gulden
item LODEKEN CLAUS SONE om dat hi enen man van Driele ghewont hadde i gulden
item DIERIC JUDAS SONE ende LOEF om dat sij niet en deden dat tfonnis ghewijst hadde iii gulden

LYT
item die GHESWOREN VAN LYT vans ghemeins dorps weghen om dat sij haer weteringhe niet gheveecht en hadden daer af gheyffent biden heemrade iiii gulden

Summa lvi gulden v placken

===========================================================

014.1.4.5

Ontfaen DIRCS LUWEN SCOUTHEIT VAN PEDELANT binnen den tyde vors.

LYEMDE
item LIJSBET EMONS van eenre dore die hare ontwildicht/ontweldicht was die si weder nam sonder orlof van den here gheyffent om vii gulden

VECHEL
item JAN STANSART SONE om dat hi scape ghecoft had die verboert waren dies hi messaett hadde gheyffent om vi gulden
item WILHAM WAUTENS van enen wansproke iij gulden

ARLE
item van DIRCKEN ROEFS SONE VAN STRIPE van enen onrechten aenvanc gheyffent xxvi gulden

ZOMEREN
item HEYN MABELEN SONE van enen wansprole iii gulden
item LUYTGART HEINKEN DIDDEN SOENS wijf om dat hi enen rot ende een hoyke ghecoft hadde die ghestolen waren gheyffent xi gulden

==============================================================

014.1.4.6

Summa lvj gulden

Ontfaen JANS VAN DOMMELEN SCOUTHEIT IN KEMPELANT binnen den tyde vors.

LOMMEL
item JAN DIE SCHPER om dat hi om op de schepen ghesproken had ende dat die schepen clagheden gheyffent xl gulden
item DIRIC LOERKEN van ghevecht ii gulden

==============================================================

014.1.4.7

RYTHOVEN
item PETER OLLEMANS SONE van ghevecht iii gulden

EYKE [vgl. Bergeyk]
item JAN ENNEKENS om dat hi die schutters sijn stoc ontlaghede gheyffent te samen tot mijnre ghenedegher vrouwen behoef ende tot BYSSCHOPS VAN LUDIC om xvi gulden in mijnre vrouwen deel viii gulden
item WOUTER COCKOET (?) van dien selven in mijnre vrouwen deel viii gulden
item HEYN LODEKENS van dien selven iii gulden
item EYLKEN GRAUWARTS van dien selven in mijnre vrouwen deel ii gulden
item GHEENKEN JANS WEEVERS SOEN om dat hi een wijf gheslaghen had x gulden
item GRIETE VAN DER HESE om dat si hoer onder pant te groet ende te vele had op vercoft gheyffent om viii gulden

OERLE
item WOUTER VAN DEN DYCKE van enen wansproke gheyffent om i gulden

Summa lxxxiiii gulden

============================================================

014.1.4.8

Ontfaen HEINRICS VAN EEL SCOUTHEIT VAN OESTERWIJC binnen den tyde vors.

OESTERWIJC
item HERMAN LUBBE van woekert ii gulden
item PETER TOYT/COYT om dat hi met quaden terlinghen ghedobbelt had xvi gulden
item CLAUS RAVEN van wokere iiii gulden
item STEVENS STEVENS SONE van enen willekore xv placken
item WOUTKEN NEERINCS dat hi befaemt was om dat hi hout ghestolen soude hebben ix gulden
item GHERIT ZEEPKENS van wantalen iii gulden

BEKE
item MOEN DE SMET van erftalen ii gulden
iten WOUTER SCOERKENS van twist ii gulden
item HEYNRIC VAN DEN DYKE van enen willecore
j gulden
item JAN DIE BOC (?) van enen wantale j gulden
item GHEENKEN GOETRIJCS van wantalen int ghedinghe j gulden



item WOUTER SCHELLEKEN om dat hi te Ludeke gheyffent had dat verboden was iiii gulden
item WILLEKEN VAN HESE om dat hi niet en dede dat tfonnis wijsde gheyffent om ij gulden
item VRANCKEN PAPEN van ghevechte ii gulden
item CLAUS DIE GRUTER van enen willekore j gulden

ESCH
item die SCHEPEN VAN ESCH om dat si ghescheyden ghetughen droeghen buten hare dingbanc vi gulden
item HEYNE VAN DER VOERT om dat hi niet en dede dat tfonnis wijsde v gulden

HELVOERT
item JAN PETERS SONE van mes treckene ii gulden
item LAURENS WOUTER CLAES SONE om dat hi jeghen tfonnisse gheseyt had iiii gulden
item HEYN DIE RIDDER om dat hi enen man ghewont had gheyffent ii gulden
item JAN VOET van woekere iiii gulden

DRUENEN
item GHERIT JACOBS SONE van enen willekore viii gulden
item LOYWICH COLVEN SONE van ghevecht ii gulden

MIERD
item HEIN DIE DECKER van ghevecht xx placken
item WIJN MAES van den selven xii placken

Summa lxxxij gulden xix placken

==============================================================

014.1.4.9

Summa van alden ontfaen iii C xxxviiij gulden xlvi placken

==============================================================

014.1.4.10

Ontfaen HEREN HEINRICS VAN DER LECKE SCOUTHEIT VAN DEN BOSSCHE by hem selven

KESSEL
item van ARDEKEN VAN VECHEL om dat hi pande weder ghenomen had die ghepant waren metten rechte sonder recht ende orlof metten here gheyffent om xv gulden

BERCHEM
item BOLLEKEN BONAERTS SONE om dat hi bedraghen/bedroghen (?) was van steeschken daer te Bommele over gherijcht [= gericht] waert gheyffent om x gulden







OESTERWIJC
item PETER BROC van haren dat hi enen wive verghiffenisse soude hebben ghegheven daer hi af befaemt was gheyffent om xv gulden

==============================================================


014.1.4.11
  
BLADEL
item van enen doetslaghe ART LOYENS ghedaen ende JOHANNES SPAPEN van Mird gheyffent xl gulden

OERLE
item WOUTKEN VAN HERLE om dat hi verdaende beesten aenghevert had ende vercoft sonder orlof van den here daer om hi in den ghevenckenisse gheset waert ende daer ute ghebroken gheyffent xxx gulden

LITHOYEN
item HEIN REINBOUTS SOEN van ghevecht jeghen HEYNEN DEN HOESCHEN xv gulden
item HEIN DE HOSCHE van enen onwetende vrebreken jeghen HEINEN REINBOUTS SONE xl gulden

MAREN
item ZEGHER VAN WORDRAGHEN om dat hi op eens wijfs vijnster ghestoten hadde bi nachte gheyffent om xl gulden

SCHINDEL
item JAN ROEFS SONE van enen onrechten aenvanc van ymen gheyffent om viii gulden

Summa ii C xiii gulden

Summa van alden ontfaen des scoutheyden ende sijnre ghesillen v C lxj gulden xiii placken

=============================================================

014.1.4.12 

Dit eist uytgheven HEREN HEINRICS VAN DER LECKE SCOUTHEIT VAN EN BOSCH binnen den tyde vors.

item inden iersten HERMAN VAN EYL bi beveel mijnre ghenedegher vrouwen C francken maken cxxxvi gulden xii placken
item tot Ravesteijn ghereden bi beveel mijnre ghenadeghen vrouwen op een dachvaert jeghen JAN VAN ALPEN verteert vi gulden
item tot enen heimeleken orber enen vrient ghegheven om verbodinghe xxv gulden
item ten bodeloen ghedint in mijnre ghenadegher vrouwen orber viii gulden



item tot Os ghehaudende ligghende viii ghewapent biden schoutheit van der Masen om die strate te hodenen voer mijnre ghenadegher vrouwer smael viande vii weken lanc beghinnende op den viii [sten] dach in apprille verteert lxxviii gulden
item van des DROSSETEN cost des MARCGRAVEN ende HER WILLEMS BOUTEN/BONTEN op den lesten dach in mey by beveel mijnre ghenadegher vrouwen brieven tot Oesterwijc verteert xvj gulden
item ten Bossche op den selven tijt verteert xlv gulden vi labay
item tot Bathenborch gherden des saterdaechs na Paschen by bevele mijnre ghenadegher vrouwen op een dachvaert jeghen HEREN HERMAN VAN GHEMEN verteert vii gulden
item van des schoutheyden wedden van op ten xxiiii [sten] dach in februario tot Sente Jans dach toe Baptiste xlvi gulden xx placken
item des scoutheyden clerc voer sijn cleder vi gulden

===========================================================
 
014.1.5.1

Summa iii C lxxiiiij gulden vi placken

Dit es die pencie van Oesterwijc van Sinte Gheertruden daghe binnen den tyde vors.
item inden iersten WILLEM VAN COUDENBERGE x s. gr.
item CATELINE sijn suster x s. gr.
item HEINRIC HEINRICS SONE VAN DER RIVIEREN was xx s. gr.
item JAN sijn broeder x s. gr.
item MARGRETE sijn suster x s. 
item WOUTER VAN SPORDONC xii s. vi d.
item HEER DIERIC LAMBERETS SOEN xx s.
item GUEDELT naturleec dochter GHERAMS SERCLAUS v s.
item BERTHOLOMEUS SERTIJS REYNEER VIOLETS SOEN v s.
item KATERINE VAN GORICHEM v s.
item HEINRIC EGGHERVOERT  v s.
item WOUTER LOARTS SOEN  v s.

Summa van deser pencien vi lb. ii s. vi d. gr. maken xcix peters maken C xlviiij gulden

===========================================================

014.1.5.2

Dit eist uytgheven JANS VAN GHEMERT ONDERSCOUTHEIT binnen den Bosch inden tyde vors.
item BOVELIJN xviii daghe in junio iiii gulden holl.
item GHERIT TAELMAN xvi daghe in junio ii gulden
item AERT STOCKELMAN xii daghe in junio iiii francken
item TIJSKEN VAN DEN BOSCH iii daghe in junio iii francken
item BOEVELIJN iii daghe in mey ii francken
item TIJSKEN VAN DEN BOSCH op den iersten dach van mey ii gulden holl.






014.1.5.3

item HENSELIJN xxiiii daghe in april iii francken
item HENSELIJN xx daghe in merte iij francken
item enen bode ghesint aen den stat van den Bosch xvii daghe in merte enen dobbelen mottoen
item AERT STOCKELMAN xii daghe in merte iii francken
item CLAUSKEN VAN KEENT v daghe in merte iiii francken
item BOERSKEN xxiiii daghe in februario ii francken
item PETERKEN tot LOTTAERTS behoef des ander daechs inmerte iiii holl. gulden
item een bode xix daghe in februario enen dobbelen mottoen
item HENSELIJN vi daghe in junio by beveel mijnre vrouwen brieven viii francken
item BOVELIJN by bevele mijnre vrouwen brieven op den pinxtavont ii francken
item mijns heren clerc VAN GRONSELT x daghen in junio by bevele mijnre vrouwen brieven viii gulden
item enen bode des woensdaech voer Sinte Jans dach nativitas by bevel mijnre vrouwer brieven ii gulden holl.
item ii daghe in junio doe mijnre vrouwen raet te TEMPEL [Empel ?] was op een dachvaert GHIJSBRECHT VAN DER GRACHT ghesint aenden HERTOGHE VAN GHELRE by beveel HEER WILLANTS BOUTEN/BONTEN tot teerghelt iii gulden
item den hangdief van eenre dievegghen daer over te richten ij gulden
item van der marct tot Sunt Jans messe te hoedene metten scutteren met anders de ghesillen verteert vi gulden

============================================================

014.1.5.4

Summa lxxxvi gulden

Dit eist uytgheven MODELS VAN DER DONC inden tyde vors.
inden iersten om HUBERT VAN GOEBERDINGHEN ende sine ghesellen te volghenen over der Masen tot Maesbommele des sondaechs na Sunte Tyburcius dach verteert metten ghesellen enden den veren van Maesbommele ende van Batheborch weder ende wey te varen ende te commen te samen verteert ix gulden
item enen goeden man van verbodinghe iiii gulden
item des woensdach na Sunt Tyburcius dach om dat mi verboet was dat mijnre vrouwen viande int lant comen souden ghehauden op Zeelant in den lande van Herpen metten dienstluden ende anders die ic ghecrighen coste verteert viii gulden
item op des heylichs sacraments dach metten dienstluden ende met anders goeden luden uter meyerien te Bommele ghereden om m quijt te doen schilden van der gheloeften die ic daer gheloeft tot sheren behoef van Ghelre doen ic HUBERT ende sinen ghesillen ghevolcht was doen verteert met minen vrienden die met mi waren iii gulden
item enen man uten lande van Ghelre van verbodinghen iiii gulden





item enen man uten lande van Kuke van verbodinghen vi gulden
item drie reisen ghehauden in den lande van Herpen metten scoutheit van den Bosch die aldaer tot Os by my gheleghen om die palen te helpen houden verteert metten scutten van Osse ende van Nystelre v gulden

Summa xxxix gulden

==============================================================

014.1.5.5

Dit eist uytgheven DIRICS LUWEN SCHOUTHEIT IN PEDELANT binnen den tyde vors.

inden iersten ghereden op den goeder vridach mit xv perden by bevele des scoutheit van den Bosch op Zeelant hauden verteert onder dach ende nacht vi gulden
item noch ghereden hauden op Slaepbroec met xvii perden verteert vi gulden
item noch ghereden tot Someren want ons GHERIT VAN BERKEL verbode dat onser vrouwen viande van Brabant inden lande wesen souden daer om verteert met xx perden onder enen dach ende enen nacht ix gulden
Summa xxi gulden holl.

Dit eist uytgheven JANS VAN DOMMELEN SCOUTHEIT VAN KEMPELANT inden tyde vors. ....van der lijfpensien

Dit eist uytgheven HENRIC VAN EELE SCOUTHEIT VAN OESTERWIJC inden tyde vors.
iten ghericht over EMMEN DORNKEN die teLudeke hadde gheleghen quellen mijnre ghenadegher vrouwen onderseeten den coken daer af ii gulden
item ..OCH voer horen cost i gulden
item om verbodinghen ghegheven dese vors. EMMEN te crighen vi gulden
item ghericht over CLAUS PIERS ende over sijn wijf den coken iiii gulden
item voer horen cost ij gulden
item voer CLAUS PIERS ende sijns wijf in den vroente i gulden xii placken
item te Ludeke ghedaecht jeghen ghestellren/ghestelken (?) van mijnre vrouwen heerleecheijt weghen iiii gulden
item enen percreerdere ghesint te Ludeke [= een procureur teLuk gezonden] i gulden
item van HEER KAERLS cost ende HEER WILLAMS BOUTEN/BONTEN ghesint tot Hoesden verteert tot Oesterwijc xiii gulden

Summa xxxiiij gulden xii placken









014.1.5.6

Summa van alden uytgheven des HOGHE SCOUTHEIT VAN BOSCH ende sijnre ghesellen vii C iij gulden xviii placken

Summa van alden ontfaen is v C liij gulden xiii placken
rest dat mijn vrouwe schuldich blijft HEREN HEINRIC ende sinen gesellen van desen rekeningen CL gulden v placken
item bleef hem miin vrouwe in sijnreandere rekeninge voir dese schuldich also die rollen (?) houden allen anderen resten van voir niet in gerekent ii M vi C iii florijnen i quarter vij plcken
item noch die HEER HEINRIC betalde HEREN DIRC DEN ROVERdes hi quitancie van Heren Dirc overgegeven heeft ii C holl. gulden
also dat al te samen loept dat miin vrouwe HEREN HEINRIC ende sinen gesellen schuldich blijft allen resten ende .... van voir niet in gerekent ii M ix C liii gulden holl. i quarter vij placken

=============================================================

014.1.5.7

xci
stempel 2790 etiket 2790 en 965

==============================================================

014.1.5.8

idem als 014.1.5.7

==============================================================

             EINDE VAN DIT INVENTARISNUMMER

==============================================================

